SAMART แจงปิดบริษัทย่อยไม่กระทบการดำเนินงานธุรกิจ
SAMART แจงปิดบริษัทย่อย TEDACONS ไม่กระทบการดำเนินงานธุรกิจ
26 มิ.ย. 2558

บริษัท สามารถคอร์ปอเรชั่น จำกัด (มหาชน) หรือ SAMART ระบุว่า บริษัท เทด้า คอนสตรัคชั่นจำกัด (“TEDACONS”) ซึ่งเป็นบริษัทย่อยที่บริษัทฯ ถือหุ้นทางอ้อมผ่านบริษัท สามารถ ยู-ทรานส์ จำกัด และบริษัท เทด้า จำกัด คิดเป็นร้อยละ 80 ได้จัดตั้งขึ้นเมื่อวันที่ 24 เมษายน 2533 ด้วยทุนจดทะเบียน 4 ล้านบาท
โดยประกอบธุรกิจรับเหมางานโยธา เพื่อการก่อสร้างสถานีไฟฟ้า และระบบสายส่งไฟฟ้าแรงสูง รวมถึงงานออกแบบทางวิศวกรรมโยธา แต่เนื่องจากปัจจุบันบริษัทดังกล่าวมิได้มีการดำเนินธุรกิจแล้ว ที่ประชุมวิสามัญผู้ถือหุ้นของTEDACONS จึงได้มีมติอนุมัติให้เลิกบริษัทดังกล่าว
อย่างไรก็ตาม การเลิกบริษัทย่อยดังกล่าวไม่ได้มีผลกระทบต่อการดำเนินธุรกิจของบริษัทฯ แต่อย่างใด